Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Benjamin Netanjahu -
epäili mahdollisuutta suoda palestiinalaisille valtio -
Israelin turvallisuusintressien vuoksi.
EU:n ulkoasiainedustaja Josep Borrell ilmaisi henkilökohtaisen kantansa, -
että kahden valtion mallin toteutus pitäisi asettaa etusijalle -
Israelin ja palestiinalaisten rauhan sijasta.
Iran vannoi iskevänsä Israeliin sen jälkeen, -
kun tunnistamaton ilma-alus tappoi viisi IRGC-agenttia Damaskoksessa.
Israel jatkaa taistelua, kunnes kaikki tavoitteet on saavutettu, -
vaikka kansainvälinen painostus sodan lopettamiseksi kasvaa, -
vaikka Hamasia ei ole vielä tuhottu.
Jatkamme sotaa kaikilla rintamilla.
Emme anna immuniteettia kellekään terroristille, -
emme Gazassa, Libanonissa, Syyriassa emmekä missään.
Jos joku satuttaa meitä, satutamme häntä.
Pääministeri Benjamin Netanjahu antoi lausunnon -
vastauksena Wall Street Journalin juttuun, -
jossa puhuttiin USA:n, Egyptin ja Qatarin yhteisestä pyrkimyksestä -
painostaa Israel ja Hamas suostumaan sopimukseen, -
johon kuuluisi vaiheittainen diplomaattinen prosessi.
Ensin panttivangit vapautettaisiin ja lopulta Israelin joukot vetäytyisivät, -
ja sota terrorin piinaamassa Gazassa loppuisi.
Olemme tähän päivään mennessä kotiuttaneet 110 panttivankia -
ja vastuullamme on kotiuttaa heidät kaikki.
Se on yksi sodan tavoitteista, -
ja siksi sotilaallinen paine on välttämätön.
Työskentelen tämän parissa yötä päivää.
Sanon kuitenkin, että torjun jyrkästi Hamasin hirviöiden antautumisehdot.
Hamas vaatii sodan loppua, joukkojemme vetäytymistä, -
Nukhba-murhaajien ja -raiskaajien vapautusta ja Hamasin säilyttämistä.
Jos suostuisimme, sotilaamme olisivat kaatuneet turhaan, -
emme voisi taata turvallisuutta -
emmekä kykenisi kotiuttamaan evakuoituja -
ja seuraava 7.10. olisi vain ajan kysymys.
En voi hyväksyä sellaista kuoliniskua turvallisuudelle, ja siksi emme suostu.
Netanjahu vakuutti Hamasin ehtojen osoittavan, -
että terrorin vastaisessa sodassa ainoa vaihtoehto on ratkaiseva voitto.
Palestiinalaisislamistit käynnistivät sodan Israelia vastaan -
tekemällä kauhean joukkomurhan 7.10.2023.
Keskustelin presidentti Bidenin kanssa viikonloppuna.
Arvostan syvästi USA:n tukea Israelille, ja kerroin sen Bidenille.
Pidän kuitenkin lujasti kiinni ratkaisevista intresseistämme.
Painotin Bidenille, että aiomme saavuttaa kaikki sotatavoitteet -
ja varmistaa, ettei Gaza enää koskaan muodosta uhkaa Israelille.
Kun olemme saaneet täydellisen voiton ja eliminoineet Hamasin, -
Gazaan ei jää terrorismin rahoittajia, opettajia eikä lähettäjiä.
Gaza pitää demilitarisoida Israelin täydellisen turvavalvonnan alle.
En tee kompromissia Israelin turvavalvonnasta Jordanjoelta länteen.
Pääministerinä olen pitänyt lujasti kiinni tästä kannasta -
kovan kansainvälisen ja kotimaisen paineen alla.
Lujatahtoisuuteni on vuosien varrella estänyt -
olemassaoloamme uhkaavan palestiinalaisvaltion.
Niin kauan kuin olen pääministeri, pidän kannastani kiinni.
Jos joku on eri mieltä, -
näyttäköön johtajuutensa ja ilmaiskoon kantansa suoraan kansalle.
Netanjahun kanta, -
että turvallisuuden säilyttäminen Jordanin länsipuolella -
on ristiriidassa palestiinalaisten valtiohaaveiden kanssa, -
sai länsimaiden johtajat huolestumaan.
He eivät näe muuta vaihtoehtoa -
kuin usein yritetyn mutta aina epäonnistuneen tavoitteen -
luoda palestiinalaisvaltio kiistellyille maille, -
jotka Israel sai haltuunsa voitettuaan monen rintaman sodan -
Jordaniaa, Egyptiä, Syyriaa, Irakia ja Libanonia vastaan 10.6.1967.
Washingtonissa USA:n presidentti Joe Bideniltä kysyttiin, -
pitääkö hän Netanjahua esteenä tavoittelemalleen ratkaisulle -
palestiinalaisten ja Israelin konfliktiin.
Voiko se onnistua Bibin aikana? - Ei.
Biden selitti, että olemassa on erilaisia valtiomalleja, -
joita voitaisiin soveltaa palestiinalaisväestön tavoitteisiin.
Kahden valtion malleja on useita erilaisia.
Monet maat ovat YK:n jäsenvaltioita, -
joilla ei ole omaa armeijaa tai joilla on muita rajoituksia.
Tämä voisi toimia monin eri tavoin.
Vaikka Biden puhui kovasti Hamasin aloittaman sodan jälkeisestä ajasta, -
USA pysyy uskollisena ja antaa Israelin jatkaa taistelua, -
kunnes islamistinen Hamas kumppaneineen on tuhottu.
Tämä horjumaton kanta näkyy siinä, -
että kansainvälisestä painostuksesta huolimatta -
Bidenin hallinto torjuu yhä pitkäaikaisen tulitauon.
Brysselissä Israelin ulkoministeri Jisrael Katz, -
jonka EU kutsui osallistumaan ulkoministerikokoukseen, -
korosti matkansa kahta päätavoitetta:
hän yrittää tehostaa EU:n ponnisteluja -
auttaa vapauttamaan panttivangit Hamasilta -
sekä tukea jatkossakin Israelin turvallisuuden elvyttämistä sillä, -
että EU:n terroristijärjestöksi nimeämä Hamas hajotetaan.
Tukekaa Israelia, -
jotta se voi hajottaa terroristijärjestö Hamasin, -
joka hyökkäsi Israeliin hyvin brutaalisti, -
ja jotta saamme turvallisuutemme takaisin.
Rohkeat sotilaamme taistelevat vaikeissa olosuhteissa -
ja pyrkivät niihin tavoitteisiin: tuomaan panttivangit kotiin -
ja palauttamaan turvallisuuden Israelin kansalaisille.
Vaikka Israel tavoittelee Euroopan tukea sodassa Hamasia vastaan, -
Jordanian ulkoministeri, joka myös osallistuu ulkoministerikokoukseen, -
pyrki vastaamaan Israelin puheisiin korostamalla Netanjahun epäilevyyttä -
kahden valtion mallin toteutettavuudesta.
Vaikka koko maailman mielestä ainoa tie eteenpäin on kahden valtion malli, -
Israel sanoo sille ei.
Israel uhmaa koko kansainvälistä yhteisöä, -
ja minusta maailman on aika seistä rauhan puolella, -
oikeuden puolella elää rauhassa, arvokkaasti ja turvassa.
Maailman on aika toimia tahoa vastaan, -
joka kieltää alueen kansoilta oikeuden elää rauhassa.
Jordanian ulkoministerin lisäksi -
Israelin vastaista ja kahden valtion mallia tukevaa retoriikkaa -
kuultiin myös EU:n ulkoasiainedustajalta Josep Borrellilta.
Hän väitti räikeästi, että maailman pitää lakata puhumasta rauhasta -
ja alkaa painottaa kahden valtion mallia ainoana ratkaisuna, -
ilmiselvästi Israelin turvallisuushuolista huolimatta.
Meidän on lakattava puhumasta rauhasta ja rauhanprosessista -
ja alettava puhua konkreettisemmin kahden valtion mallin prosessista, -
koska rauhoja voi olla monenlaisia.
Millaisesta rauhasta te puhutte?
Puhutaan siitä, mitä tahdomme tehdä.
Tahdomme rakentaa kahden valtion mallin.
Borrell tunnusti, että hänen kantansa on erillään EU-maiden kannasta, -
jotka tahtovat nähdä kahden valtion mallin toteutuvan sillä ehdolla, -
että mallissa taataan Israelin turvallisuus.
Iranin presidentti Ibrahim Raisi vannoi rankaisevansa Israelia sen jälkeen, -
kun tunnistamaton ilma-alus laukaisi ohjuksia kohti Damaskosta.
Viisi IRGC:n Quds-joukkojen vanhempaa agenttia kuoli iskussa, -
mukaan lukien tiedustelupäällikkö, -
joka vastasi Iranin Syyrian-kätyrien toimien koordinoinnista.
Iranin syytöksistä huolimatta Israelin puolustusvoimien tiedotusyksiköstä -
ei vahvistettu eikä kiistetty vastuuta, kun TV7 pyysi kommenttia.
Sadat ajatollahin hallinnon tukijat -
osallistuivat viiden IRGC-terroristin hautajaisiin.
Hautajaisten aikana he vaativat mullaheilta kostoa.
Tärkein ja paras vastaus on kostaa kovaa ja pian, -
käydä heitä vastaan ja tuhota heidän tukikohtansa Lähi-idästä.
Huolimatta viimeaikaisista iskuista IRGC:n agentteja vastaan -
Iran on pannut kaiken peliin kätyriensä kautta.
Sen tukemat terroristiryhmät ovat tehneet lukuisia iskuja -
kansainvälistä merenkulkua vastaan strategisella Bab el-Mandebin salmella
sekä aina Irakissa asti, missä Kansan mobilisointijoukot ampui -
useita ammuksia tukikohtiin, joissa on USA:n joukkoja.
Isku aiheutti sekä vammoja että aineellisia vahinkoja.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen